Star Κεντρικής Ελλάδας

Star FM 97.1

O ραδιοφωνικός σταθμός του Star Κεντρικής Ελλάδας, ο οποίος είναι ενημερωτικού χαρακτήρα. Στο πρόγραμμά του περιλαμβάνει μεταδίδει καθημερινές εκπομπές για διάφορα θέματα από όλη την τοπική επικαιρότητα του νομού Φθιώτιδας και τις γύρω περιοχές, την Ελλάδα και τον κόσμο.
Το 2003 ξεκίνησε συνεργασία με τον ΑΝΤ1 FM 97.2 ενισχύοντας πιο πολύ τον ενημερωτικό του χαρακτήρα. Αυτή η συνεργασία κράτησε για μια σεζόν και το 2004, η συνεργασία λύεται και "μετακομίζει" στον Flash 96 ο οποίος σήμερα είναι αυτοδιαχειριζόμενος σταθμός. Το 2007 η συνεργασία λύεται και "μετακομίζει" για δεύτερη φορά στον ΑΝΤ1 FM 97.2 (νυν Easy 97.2) ανανεώνοντας τη συνεργασία του μέχρι το 2013 όπου η συνεργασία λύεται οριστικά και "μετακομίζει" στον Alpha 98.9 και αυτή η συνεργασία συνεχίζεται μέχρι και σήμερα.

Επίγεια και αναλογικά

Το Star Κεντρικής Ελλάδας από το ξεκίνημά του το 1993 μέχρι τον Νοέμβριο του 2014, το κανάλι εξέπεμπε αναλογικά από τα Δερβενοχώρια Πάρνηθος (UHF CH64), από το Χλωμό Φθιώτιδος (UHF CH23) και από την Κίρφη (UHF CH53). Το 2008 εγκρίθηκε για ψηφιακή μετάδοση μαζί με τους άλλους δύο τηλεοπτικούς σταθμούς της ίδιας περιοχής (Ένα TV και Έψιλον TV) οπότε από τον Αύγουστο του 2014 ξεκίνησε την ψηφιακή εκπομπή του από το Πάρνηθα (UHF CH53) και τρεις μήνες μετά άλλαξε όλες τις αναλογικές μεταδόσεις του σε ψηφιακές μέσω της Digea στον ίδιο Δίαυλο. Μέχρι σήμερα και τα τρία κανάλια της Κεντρικής Ελλάδας μεταδίδονται ψηφιακά σε όλη την περιοχή και την Εύβοια, συμπεριλαμβανομένου ενός μέρους της Αθήνας, όπου το σήμα τους όμως είναι πολύ ασθενικό, λόγω της κατευθυνόμενης εκπομπής τους από την Πάρνηθα, προς την Εύβοια.
Όσο παράλογο και να ακούγεται, λόγω της τεχνικά λανθασμένης ψηφιακής κατανομής της Ελληνικής Επικράτειας, που εισήχθη από την Ελληνική αντιπροσωπεία στην Διεθνή Διάσκεψη της ITU, που έλαβε χώρα στην Γενεύη το 2006 (GE-06), τα τρία κανάλια της Στερεάς Ελλάδας, καλύπτουν μόνο μέρος από την Διοικητική περιφέρεια τους. Συγκεκριμένα η Σκύρος, αν και Διοικητικά ανήκει στην Εύβοια, όπως και η Ανατολική Βόρειος Εύβοια, τηλεοπτικά έχουν αποδοθεί στην Θεσσαλία. Η Φωκίδα, και όλη η Δυτική Βοιωτία του Κορινθιακού κόλπου (ακόμη και η Θήβα και η Λιβαδειά), τηλεοπτικά έχουν αποδοθεί στην Πελοπόννησο, ο Δομοκός Φθιώτιδος έχει αποδοθεί στην Θεσσαλία, ενώ η Κεντρική και Νότια Εύβοια, τηλεοπτικά έχουν αποδοθεί στην Αττική.

Δορυφορικά

Το Star Κεντρικής Ελλάδας ξεκίνησε να μεταδίδεται και πανελλαδικά στην συνδρομητική πλατφόρμα του COSMOTE TV από τις 14 Δεκεμβρίου 2012.

Ιδιοκτησία

Ο φορέας που διαχειρίζεται το ραδιοτηλεοπτικό Star Κεντρικής Ελλάδας είναι η TV Star Α.Ε. - Ραδιοτηλεοπτικός και Εκδοτικός Οργανισμός Κεντρικής Ελλάδας η οποία συστάθηκε στις 21 Αυγούστου 1992 ενώ στα μέσα του επόμενου έτους τροποποιήθηκε η επωνυμία του φορέα σε Star Α.Ε. - Ραδιοτηλεοπτικός και Εκδοτικός Οργανισμός Κεντρικής Ελλάδος. Την περίοδο 1995-2008, πρόεδρος ανέλαβε ο Βασίλης Χειμωνίδης ενώ από το 2010 ανέλαβε την προεδρία η σύζυγος του εκλιπόντος επιχειρηματία. Κατά τα έτη 2000 και 2008, τροποποιήθηκε το καταστατικό, με επέκταση των δραστηριοτήτων.
Στις αρχές του 1998, νομιμοποιήθηκε η λειτουργία του τηλεοπτικού σταθμού βάσει απόφασης του Υπουργείου Τύπου με αριθμό πρωτοκόλλου 6428/Ε/20.3.1998 ενώ δύο χρόνια αργότερα νομιμοποιήθηκε και η λειτουργία του Star FM με την χορήγηση της υπ' αριθμόν 10073/Ε/20.4.2000 αδείας επίσης από το Υπουργείο Τύπου. Τις χρονιές 2005 και 2009 προέκυψε μεταβίβαση μετοχών, ενώ το 2011 έγινε αύξηση του μετοχικού κεφαλαίου της εταιρείας.
Εκπρόσωποι του ραδιοτηλεοπτικού Star Κεντρικής Ελλάδας είναι η πρόεδρος Νικολίτσα Χειμωνίδου, ο αντιπρόεδρος Ιωάννης Αρναουτέλης και ο εντεταλμένος σύμβουλος και γενικός διευθυντής Γεώργιος Σιμόπουλος.